Aportacions de l’Oficina de Vida Independent de Barcelona al procés consultiu del futur decret sobre assistència personal

Les persones membres de l’ Oficina de Vida Independent de Barcelona volem aportar al procés consultiu sobre el futur decret d’ assistència personal el coneixement construït amb l’ experiència personal de cadascuna de nosaltres, la reflexió col·lectiva del grup i la gestió grupal de l’ entitat al llarg de tretze anys autogestionant la nostra pròpia assistència personal. Hem estructurat el text a partir dels quatre objectius i les cinc preguntes orientadores que planteja la [consulta](https://participa.gencat.cat/processes/assistentpersonal?locale=ca)[[1]](#endnote-1).

1. ***Quins han de ser els col·lectius amb situació de dependència en els que ha d’incidir la prestació econòmica d’assistent personal. Totes les persones en situació de dependència, independentment de la tipologia de la seva discapacitat, han de poder accedir a aquesta prestació?***

Tant l’ article 19 de la [Convenció](https://www.un.org/disabilities/documents/convention/convoptprot-s.pdf)[[2]](#endnote-2) com la [Observació nº5](http://docstore.ohchr.org/SelfServices/FilesHandler.ashx?enc=6QkG1d%2FPPRiCAqhKb7yhsnbHatvuFkZ%2Bt93Y3D%2Baa2q6qfzOy0vc9Qie3KjjeH3G53yo87aTpCuX4iwORwhAmRzVQh8p%2BGawIr9peDdW23bVVzc66UfqofCXPHuEevds)[[3]](#endnote-3) estableixen l’ obligació dels poders públics de garantir l’assistència personal a totes les persones amb diversitat funcional que en tinguin necessitat per materialitzar el dret a la vida independent i a la inclusió en la comunitat, sense fer cap mena de distinció per diagnòstics o tipologies de *discapacitat*. En el mateix sentit es va pronunciar el TSJC[[4]](#endnote-4). Per tant, entenem que aquesta pregunta no té cabuda en l’ actual marc legislatiu, l’assistència personal s’ ha d’ oferir a totes les persones amb diversitat funcional que en tinguin necessitat, independentment de diagnòstics o tipologies, no és una opció legal deixar d’ oferir-la a cap persona amb diversitat funcional que en tingui necessitat.

Com que la voluntat política determinarà el volum de recursos que s’ inverteixin en el sistema d’ assistència personal, caldrà establir criteris per ordenar la llista d’espera per accedir-hi. Atenent al mandat de la Convenció i de l’ Observació nº5, les persones institucionalitzades haurien de ser prioritzades. A més del principi de desinstitucionalització, els indicadors més objectius i transparents per ordenar la llista d’ espera són el *grau de dependència* i el *grau de discapacitat*, en aquest ordre. Primer, els que més necessitat en tinguin.

1. ***Com s’ha d’establir la intensitat i import de la prestació per donar resposta a les necessitats de les persones i alhora sigui sostenible econòmicament per l’Administració Pública. Quina hauria de ser la intensitat i l’ import de la prestació òptims per atendre a les necessitats de les persones i alhora ser sostenible econòmicament per l’administració?***

La sostenibilitat cal aconseguir-la per la via de la personalització: topall pressupostari al sistema (no a les persones) i cadascú rep les hores que necessita. És un fet estadístic ben establert que hi ha molta gent que necessita poques hores i poca gent que en necessita moltes. Encara que el sistema comença atenent les intensitats assistencials més altes, quan està àmpliament desenvolupat la mitjana s'estabilitza a la baixa. El límit pressupostari ha de ser global, no individual (com passa per exemple en el sistema de salut) per evitar deixar fora als que més assistència necessiten.

En cas que s'estableixin topalls en funció del grau de dependència (mai haurien de ser inferiors al [topall de plaça residencial](https://participa.gencat.cat/uploads/decidim/attachment/file/1968/ORIGINAL_COMUNICACI%C3%93_1385__15-9-20.pdf)[[5]](#endnote-5), 3.503,91 €/mes), han de ser entesos com a "mesures d'accessibilitat universal", en el sentit que permeten fer vida independent a la majoria. Segons la Convenció, per a aquelles persones concretes (no graus generals) per a les quals falli la mesura d'accessibilitat universal s'han d'aplicar ajustos raonables, que en aquest cas consistirien en un nou procés d'acord que permeti obtenir les hores suficients d'assistència. D’aquesta manera l’ Administració conserva el control sobre la despesa sense haver de negar drets i llibertats fonamentals als qui més vulnerats els tenen perquè necessiten més intensitat assistencial.

En pensar en els costos i beneficis cal tenir en compte l' [impacte socioeconòmic de l'assistència personal[[6]](#endnote-6).](https://ovibcn.org/wp-content/uploads/2016/05/Estudi_impacte_AP_a_Barcelona.pdf) L'estudi, realitzat mitjançant la tècnica sociològica del SROI, demostra que per cada euro invertit en assistència personal es produeix un impacte socioeconòmic de 3 €. El sistema d’ atenció familiar no és gratis, té un cost insuportable si posem en valor les vides de les persones (molt majoritàriament dones) que es veuen forçades a deixar de participar en tots els àmbits socials per fer tasques assistencials pròpies de professionals davant la manca de suports formals.

El copagament o reducció de l’ import de la prestació d’ assistència personal en funció de renda és inadmissible, atès que no es tracta de cap servei "hoteler" (és a dir, que substitueix despeses habituals com allotjament, menjar o vestit) Com no es dóna aquesta disminució de despeses habituals no seria copagament sinó repagament (primer pago amb impostos pels diners que tinc, després per "discapacitat") Això resulta especialment costós tenint en compte el [greuge econòmic comparatiu que suposa viure amb diversitat funcional](https://ajuntament.barcelona.cat/dretssocials/sites/default/files/arxius-documents/greuge-economic-persones-discapacitat-barcelona-ca.pdf)[[7]](#endnote-7), tal com estableix l'estudi de l' Ajuntament de Barcelona amb una mitjana ponderada de 41.203 €/any.

Cal un finançament directe per al sistema d’ autonomia personal. La nostra proposta, entenent que cada mesura correspondrà a l’Administració competent que pertoqui, és fer un mix amb impostos sobre elements que generen situacions de dependència (alcohol, tabac, contaminació, trànsit), altres lligats a l'excedent de riquesa (banca, transaccions financeres, successions, transmissions patrimonials, herències intestades, jocs i apostes), una part del 0'7% (aquest percentatge es pot revisar a l'alça, és antic) d' IRPF per a fins socials, desgravacions fiscals per donacions a una futura Agència per a l'Autonomia Personal, etc.

1. ***Com ha de ser la formació que ha de tenir l’assistent personal, la seva intensitat, els continguts que hauria de tenir, la necessitat d’adaptar-la depenent del tipus de diversitat funcional de les persones. És necessària una formació de tipus sanitari per prestar serveis com a assistent personal? La formació i la intensitat de la prestació hauria de ser diferent en funció de la persona receptora de la mateixa, és a dir, necessiten el mateix perfil professional una persona amb discapacitat física que d’altres amb problemàtica de salut mental o amb discapacitat intel·lectual?***

La formació de ha de ser un dret, tant de l’ assistent personal a formar-se en allò que necessiti per afrontar la seva feina com de la persona amb diversitat funcional per triar la formació que necessiten els seus assistents. La formació com a condició prèvia a la contractació no funciona, perquè limita la llibertat d'elecció de la persona amb diversitat funcional a l’hora de triar qui té accés al seu cos, a la seva llar, a la seva intimitat. El que garanteix (o maximitza possibilitats) de qualitat del servei no és un títol acadèmic sinó la llibertat, responsabilitat i control sobre el vincle laboral per part de la persona amb diversitat funcional, única manera d’ equilibrar la vulnerabilitat que suposa posar el teu cos, la teva llar i la teva intimitat en mans dels assistents.

La relació entre la persona amb diversitat funcional i els assistents personals es basa en la confiança, és condició *sine qua non*. Aquest fet fonamental ha de ser reconegut mitjançant la creació d'una relació laboral de caràcter especial, a la manera en què ja existeix per a alts directius, per exemple. És l'única manera que la persona amb diversitat funcional pugui exercir la seva llibertat, responsabilitat i control sobre el vincle contractual, podent posar-hi fi per pèrdua de confiança. En cas contrari, es veu abocada a processos llargs, difícils i fins i tot perillosos d'acomiadament disciplinari, que és l’ únic que permet l’ Estatut General dels Treballadors.

En relació als continguts de qualsevol formació que es pogués establir, val a dir que el més important es que l’ enfocament sigui de drets humans i vida independent, no pas biomèdic. Per exemple, conèixer el model social de la diversitat funcional i el paradigma de vida independent, tècniques de comunicació assertiva, de gestió de l’ estrés i de prevenció de riscos laborals, així com un marc ètic i legal sobre cures, llibertat personal i confidencialitat. Més enllà dels continguts concrets, és fonamental que en l’ elaboració i impartició dels mateixos juguin un paper central tant les persones amb diversitat funcional usuàries d’ assistència personal com els professionals que s’ hi dediquen.

Pel que fa específicament a la diversitat intel·lectual, cal posar fir als sistemes de substitució de la voluntat i implementar sistemes de suport a la presa de decisions. Aquí són clau figures com els cercles de suport, format per familiars, professionals i/o amics que coneixen bé la persona amb diversitat intel·lectual i que, conjuntament amb el garant, un professional expert en drets i vida independent, acorden amb la persona amb diversitat intel·lectual quines coses pot decidir per sí mateixa, quines amb suport i quines no pot decidir i s’ ha d’interpretar la seva voluntat (la seva, no la de ningú altre). Amb aquests suports, la persona amb diversitat intel·lectual decideix quina formació han de tenir els seus assistents, a qui contracta i a qui acomiada, i en què, com i quan ha de rebre assistència..

1. ***Si la priorització d’aquest tipus de prestació tindrà un efecte real en la reducció del nombre de persones amb dependència i diversitat funcional que es troben en centres residencials. La potenciació d’aquesta prestació permetrà reduir les llistes d’espera a places residencials al fer-la més interessant?***

La Convenció, tant en el seu esperit com en l’articulat, i encara més explícitament en l'Observació nº5, estableixen l'obligació dels Estats d'aturar la institucionalització. Queda prohibit crear noves places residencials, així com potenciar les ja existents. Quan una plaça queda lliure no pot ser novament ocupada. Cal substituir progressivament l’ internament residencial per suports basats en la comunitat. A més, és obligatori disposar de plans de desinstitucionalització de manera immediata des del moment d’entrada en vigor de la Convenció ,per tant portem més d'una dècada incomplint aquest mandat, i el [Comitè de l' ONU ja ha expressat la seva preocupació](https://ecodiario.eleconomista.es/sociedad/noticias/9818931/04/19/Discapacidad-la-onu-preocupada-por-la-falta-de-acceso-a-la-asistencia-personal-en-espana.html?fbclid=IwAR1r_66smrCX1HR8AM217FgOcKs6VaXdbp8d2uhEhl93BfeLnIiq_vT4dmU)[[8]](#endnote-8) al respecte. La desinstitucionalització no és una opció dels poders públics, és una obligació moral, política i jurídica.

L’ eina clau per fer possible la desinstitucionalització és l’assistència personal. D’una banda, cal assegurar la suficiència de la prestació, tal i com hem assenyalat al punt (2). D’altra banda, és fonamental la forma de gestió de l’assistència,per tal de garantir que no es fa servir per crear *mini-institucions* als domicilis familiars. Una institució no és un edifici, és un conjunt de normes escrites i no escrites que anteposen les decisions, prioritats, interessos i ritmes del servei als de la persona amb diversitat funcional D’ aquí que l' Observació nº5 estableixi l'obligació de garantir diverses formes de gestió, incloent la contractació directa. Experiències com la de l’ [Oficina de Vida Independent de Barcelona](https://ovibcn.org/ca/) [[9]](#endnote-9) demostren la necessitat i eficàcia de potenciar l' q 1autoorganització de les persones amb diversitat funcional per donar suport a l'autogestió, que sempre és complexa. La persona ha de poder triar entre diferents proveïdors del servei i diferents formes de gestió, incloent l’ autogestió. Una referència sobre com establir la lliure elecció de proveïdors i de tipus de gestió és el [Servei Municipal d’ Assistència Personal de Barcelona](https://ajuntament.barcelona.cat/dretssocials/sites/default/files/arxius-documents/model-servei-assistencia-personal-barcelona.pdf)[[10]](#endnote-10).

Les entitats i empreses homologades per gestionar assistència personal han de garantir el compliment dels requisits essencials d” aquest paradigma dins del marc legal vigent:

a) La voluntat de la persona amb diversitat funcional és necessària i suficient per a contractar els assistents de la seva elecció.

b) La voluntat de la persona amb diversitat funcional és necessària i suficient per acomiadar els seus assistents. Lògicament, això suposa costos a càrrec del pressupost individual assignat, fet que garanteix una autoregulació adient.

c) La persona amb diversitat funcional acorda amb els seus assistents en què, com, quan i on rebrà l'assistència, així com les condicions laborals, horaris i vacances

1. https://participa.gencat.cat/processes/assistentpersonal?locale=ca [↑](#endnote-ref-1)
2. https://www.un.org/disabilities/documents/convention/convoptprot-s.pdf [↑](#endnote-ref-2)
3. http://docstore.ohchr.org/SelfServices/FilesHandler.ashx?enc=6QkG1d%2FPPRiCAqhKb7yhsnbHatvuFkZ%2Bt93Y3D%2Baa2q6qfzOy0vc9Qie3KjjeH3G53yo87aTpCuX4iwORwhAmRzVQh8p%2BGawIr9peDdW23bVVzc66UfqofCXPHuEevds [↑](#endnote-ref-3)
4. Sentència núm. 598/2012 de 15 d’octubre del Tribunal Superior de Justícia de Catalunya. [↑](#endnote-ref-4)
5. https://participa.gencat.cat/uploads/decidim/attachment/file/1968/ORIGINAL\_COMUNICACI%C3%93\_1385\_\_15-9-20.pdf [↑](#endnote-ref-5)
6. https://ovibcn.org/wp-content/uploads/2016/05/Estudi\_impacte\_AP\_a\_Barcelona.pdf [↑](#endnote-ref-6)
7. https://ajuntament.barcelona.cat/dretssocials/sites/default/files/arxius-documents/greuge-economic-persones-discapacitat-barcelona-ca.pdf [↑](#endnote-ref-7)
8. https://ecodiario.eleconomista.es/sociedad/noticias/9818931/04/19/Discapacidad-la-onu-preocupada-por-la-falta-de-acceso-a-la-asistencia-personal-en-espana.html?fbclid=IwAR1r\_66smrCX1HR8AM217FgOcKs6VaXdbp8d2uhEhl93BfeLnIiq\_vT4dmU [↑](#endnote-ref-8)
9. https://ovibcn.org/ca/ [↑](#endnote-ref-9)
10. https://ajuntament.barcelona.cat/dretssocials/sites/default/files/arxius-documents/model-servei-assistencia-personal-barcelona.pdf [↑](#endnote-ref-10)